A educación publica americana ye  dirichita dende os gubiernos estatals y locals, regulata por o  Departamento d'Educación d'os Estatos Unitos a traviés de restriccions a las subvencions federals. Os ninos en a mayoría d'estatos han de prencipiar a escuela a la edat de seis u siet anyadas (por un regular en educación infantil u educación primaria) y rematan con dieciueito anyadas (obtenendo lo dotzeno grau en rematar a escuela segundaria u high school); bells estatos premiten a los estudiants dixar a escuela con dieciseis u diecisiet anyadas.[134] Alto u baixo lo 12% d'os ninos van a escuelas relichiosas privatas. Nomás un 2% d'os ninos son educatos en a suya propia casa.[135] En os Estatos Unitos existen muitas importants institucions d'educación superior tanto privatas como publicas, asinas como community colleges con politicas de libre admisión. D'entre os nordamericans mayors de venticinco anyadas, un 84,6% tienen o graduato escolar, un 52,6% son estudiants universitaires, un 27,2% tienen o tetulo de bachiller y un 9,6% un grado universitario.[136] A tasa d'alfabetización ye alto u baixo d'un 99%.[107][137] As Nacions Unitas clasifican a los Estatos Unitos, con un endice d'educación de 0,97, en o dotzeno puesto mundial.[138]